กองเออร์บานาปันผลสูง17%ทียูโดมรั้งท้าย
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
11 ส.ค. 2554

โพสต์ทูเดย์ — กองทุนรวมอสังหาริมทรัพย์เออร์บานา แจกผลตอบแทนเงินปันผลปี 2553 สูงสุด 17.98% “ทียูโดม” รั้งท้ายจ่าย 2.1%
รายงานข่าวจากตลาดหลัก ทรัพย์แห่งประเทศไทย (ตลท.) เปิดเผยว่า กองทุนรวมอสังหาริมทรัพย์ที่มีอัตราผลตอบแทนเงินปันผลสูง สุดในปี 2553 ได้แก่ กองทุนรวมสิทธิการเช่าอสังหาริมทรัพย์เออร์บานา (URBNPF) อยู่ที่ 17.98% รองลงมา คือกองทุนรวมอสังหาริมทรัพย์ลักซ์ชัวรี่ (LUXF) อยู่ที่ 10% 
อันดับสาม กองทุนรวมสิทธิการเช่าอสังหาริมทรัพย์โรงแรมและรีสอร์ตในเครือฯ (CTARAF) อยู่ที่ 9.94% อันดับสี่ กองทุนรวมสิทธิการเช่าอสังหาริมทรัพย์สนามบินสมุย (SPF) อยู่ที่ 9.18% อันดับห้า กองทุนรวมสิทธิการเช่าอสังหาริมทรัพย์โกลด์ (GOLDPF) อยู่ที่ 9.06%
อันดับหก กองทุนรวมสิทธิการเช่าอสังหาริมทรัพย์ควอลิตี้ ฮอสพิทอลลิตี้ (QHOP) อยู่ที่ 8.76% อันดับเจ็ด กองทุนรวมอสังหาริมทรัพย์พร็อพเพอร์ตี้ เพอร์เฟค (PFFUND) อยู่ที่ 8.57% อันดับแปด กองทุนรวมอสังหาริมทรัพย์ควอลิตี้ เฮ้าส์ (QHPF) อยู่ที่ 8.28% อันดับเก้า กองทุนรวมสิทธิการเช่าอสังหาริมทรัพย์ฟิวเจอร์พาร์ค (FUTUREPF) อยู่ที่ 8.17% และอันดับสิบ กองทุนรวมอสังหาริม ทรัพย์มัลติเนชั่นแนลเรสซิเดนซ์ฟันด์ (MNRF) อยู่ที่ 8.11%
ทั้งนี้ อัตราผลตอบแทนเงินปันผลดังกล่าว เทียบจากราคาหน่วยลงทุน ณ วันที่ 30 ธ.ค. 2553 
ขณะที่กองทุนรวมอสังหาริม ทรัพย์ ที ยู โดม เรสซิเดนท์เชียลคอมเพล็กซ์ (TUPF) ซึ่งลงทุนในหอพักนักศึกษาและเซอร์วิสอพาร์ตเมนต์ มหาวิทยาลัยธรรมศาสตร์ (ศูนย์รังสิต) ปทุมธานี ซึ่งมีปัญหาการก่อสร้างที่ยังไม่เสร็จสมบูรณ์นั้น มีผลตอบแทนเงินปันผลอยู่อันดับสุดท้ายของกองทุนรวมอสังหาริม ทรัพย์อยู่ที่ 2.1%